“Ijtimoiy tadbirkorlik to‘g‘risida”gi O‘zbekiston Respublikasi Qonuni haqida

O‘zbekiston Respublikasi Oliy Majlisining Qonunchilik palatasi tomonidan 2021-yil 24-avgust kuni qabul qilingan “Ijtimoiy tadbirkorlik to‘g‘risida”gi O‘zbekiston Respublikasi Qonunini ko‘rib chiqib, O‘zbekiston Respublikasi Konstitutsiyasining 84-moddasiga va “O‘zbekiston Respublikasi Oliy Majlisining Senati to‘g‘risida”gi O‘zbekiston Respublikasi Konstitutsiyaviy Qonunining 24-moddasiga muvofiq O‘zbekiston Respublikasi Oliy Majlisining Senati qaror qiladi:
 1. “Ijtimoiy tadbirkorlik to‘g‘risida”gi O‘zbekiston Respublikasi Qonuni Senatning Budjet va iqtisodiy islohotlar masalalari qo‘mitasining mazkur Qonun bo‘yicha xulosasida bayon etilgan asoslarga ko‘ra rad etilsin.
 2. Mazkur Qaror O‘zbekiston Respublikasi Oliy Majlisining Qonunchilik palatasiga yuborilsin.
 3. Ushbu Qaror qabul qilingan kundan e’tiboran kuchga kiradi.